CELEX: C2005/115/21
Language: el
Date: 2005-05-14 00:00:00
Title: Υπόθεση C-106/05: Αίτηση για την έκδοση προδικαστικής αποφάσεως που υπέβαλε το Bundesfinanzhof με διάταξη της 25ης Νοεμβρίου 2004 στην υπόθεση L. u. P. GmbH κατά Finanzamt Bochum-Mitte

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/11
            
         Αίτηση για την έκδοση προδικαστικής αποφάσεως που υπέβαλε το Bundesfinanzhof με διάταξη της 25ης Νοεμβρίου 2004 στην υπόθεση L. u. P. GmbH κατά Finanzamt Bochum-Mitte
   (Υπόθεση C-106/05)
   (2005/C 115/21)
   Γλώσσα διαδικασίας: η γερμανική
   Με διάταξη της 25ης Νοεμβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 3 Μαρτίου 2005, το Bundesfinanzhof, στο πλαίσιο της διαφοράς μεταξύ L. u. P. GmbH και Finanzamt Bochum-Mitte που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Επιτρέπει το άρθρο 13, Α, παράγραφος 1, στοιχείο β', και παράγραφος 2 της έκτης οδηγίας 77/388/ΕΟΚ του Συμβουλίου (1), της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών να εξαρτάται η απαλλαγή από τον φόρο των ιατρικών εργαστηριακών αναλύσεων που ζητούν οι παθολόγοι από τους αναφερόμενους στις διατάξεις αυτές όρους και στην περίπτωση που η θεραπευτική αγωγή που συνιστούν οι ιατροί απαλλάσσεται ούτως ή άλλως του φόρου;
   
      (1)  EE ειδ. έκδ. 09/001, σ. 49.